recursal/SuperWikiNEXT-32B huggingface dataset:
Spirito de nobelo Banque, kiun vidas sole reĝo Macbeth
**Malmortulo**, **reviviĝinta mortinto** aŭ ankaŭ **revenanto** estas estulo, kiu estis post sia morto per ia maniero revenigita reen en la mondon de la vivuloj. La malmortuloj aperas en mitoj de plimulto de kulturoj - ili esprimas naturan ambivalencan rilaton de homo al la morto de proksima persono: homo rememoras pri travivitaj travivaĵoj kun la mortintoj, li sentas perdon, sed samtempe la morto vekigas en li anksion, la kadavro estas malvarma, ĝi malkomponiĝas, ĝi efikas terurplene. La revenanto tiel povas esti kaj esprimo de sopiro vidi la perditan personon kaj timoj, ke la malmortulo ne revenu kaj deziro, ke la mortinto ripozu en trankvilo.

Unuopaj specoj de la malmortuloj poste ricevas diversajn nomojn laŭ sia aspekto, siaj montroj kaj kulturo, en kiu la mito estiĝis. Ĉefe eblas diferencigi ilin al nemasaj kiel estas spiritoj aŭ korpaj kiel reviviĝintaj kadavroj. Tiuj poste enviciĝas en karnaj malmortuloj (zombio, ĥulo, mumio) kaj ostaj (skeletulo, liĉo).

Ĉar la mitoj pri la malmortuloj estas tre disvastigitaj, la malmortuloj fariĝis eĉ temo de multaj literaturaj verkoj, precipe de hororoj kaj pli poste fantastoj, de tie poste eĉ de filmoj, elektronikaj ludoj ktp.

La malmortulojn oni ankaŭ elvokas pro celo de aŭgurado de estonteco, tiu ĉi orakola fako de nigra magio estas markata kiel nekromancio.

Deveno de la vorto
------------------

La vorton *malmortulo* uzis kiel la unua Bram Stoker en sia libro Drakulo. Origine ĝi eĉ devis nomiĝi *The Un-Dead*. Li markis memkompreneble tiel vampiron Drakulon.

Ne temas pri malo de vorto morta, sed pri ia emfazigo. Simpligite eblas difini:

* viva - senĉese vivanta
* morta - morta, sed ne plu vivanta
* malviva - neniam vivanta
* malmorta - vivinta, mortis, li devus esti morta, sed senĉese li vidigas kelkajn markojn de la vivo (ekz. li moviĝas)

Esprimo *revenanto* devenas el la franca *revenir*, *reaperi*, kaj oni uzas ĝin precipe en konekso kun aperado de mortintoj.

Vidu ankaŭ
----------

* Postmorto
* Monstro

* Kategorio Malmortulo en la Vikimedia Komunejo (Multrimedaj datumoj)
Malpezinfanteriano de la Portugala Armeo (*caçador*, ĉasisto) de la Milito de Hispana Sendependiĝo, kun ter-kolora uniformo kiu helpas la kaŝitecon, kompare kun la brilkoloraj uniformoj de la linia infanterio.
**Malpeza infanterio** estas nomigo aplikita al certaj tipoj de piedirantaj soldatoj (infanterio) tra la tuta historio, tipe havantaj malpezan ekipaĵaron aŭ armilaron aŭ pli moveblan aŭ fluan funkcion ol aliaj tipoj de infanterio, tiaj kiaj la peza infanterio aŭ la linia infanterio. Historie la malpeza infanterio, kiu celis skoltadon, ŝirmadon kaj geriladon, luktis en izola formado avangarde de la ĉefa armeo por ĉikani, reteni, rompi liverliniojn, kaj ĝenerale "moligi" la malamikon antaŭ la ĉefa batalo. Post la Dua Mondmilito, la termino "malpeza infanterio" evoluis, kaj nun ĝenerale referencas al rapid-deplojaj unuoj (inklude atakrotojn kaj aertransportitajn unuojn) kiuj specife emfazas rapidon kaj moveblon super armilaro kaj pafpovo. Kelkaj unuoj aŭ batalionoj kiuj historie ludis gerilecan rolon retenis sian nomigon "malpeza infanterio" pro la sekvo de tradicio.

Notoj
-----

1. ↑  Carey, Allfree kaj Cairns, pp. 65-66

Fontoj
------

* Carey, B.T. Allfree, J. kaj Cairns, J. (2006) *Warfare in the Ancient World*, Pen and Sword, Barnsley (ISBN 9781783370689)
* Lazaris, Stavros (dir.), Le cheval dans les sociétés antiques et médiévales. Actes des Journées internationales d'étude (Strasbourg, 6-7 novembre 2009), Turnhout: Brepols, 2012,
Virino kiu konsentas al malvola orgasmo dum ŝi estas retenita kaj buŝblokita. Demonstro ĉe Exxxotica Ekspozicio 2008.
Malvola orgasmo povas esti helpita uzanta vibrilan zonon.**Malvola orgasmo** aŭ **devigita orgasmo**, estas formo de seksa kontrolo en kiu la aktiva partnero (ofte nomata la dominanta) sekse stimulas submetiĝeman partneron (la submetiĝemulo) al la punkto de la orgasmo. Ankaŭ povas okazi ke la submetiĝemulo provas rezisti kaj reteni la komencon de orgasmo. La praktiko povas esti aplikata al ĉiuj orgasmantaj seksorganoj, kaj al peniso kaj al vegino. Ne temas pri kuna masturbado, ĉar tie ĉi unu orgasmigas la alian, sed la praktiko povas esti parto de senpenetra seksumado.

En BDSM aŭ aliaj seksaj praktikoj, fizikaj limoj regule estas metitaj sur la submetiĝeman partneron por permesi al la aktiva partnero kontroli la ritmon kaj tempigon de la stimulo. Malvola orgasmo estas akirita per metodoj kiel: palmtuŝado, vibra tenilo, fingrumado, ktp. La reganta seksa partnero povas apliki formon de sufokado por pliigi la senton de sendefendo ĉe la partnero regata, kiu je fino de la praktiko orgasmos.

Nevola orgasmo
--------------

Nevola orgasmo kiu okazas kiel rezulto de malvola seksa kontakto, kiel ekzemple dum seksperforto aŭ seksatenco, ofte povas esti asociita kun sentoj de honto kaŭzita de internigado de sintenoj kiuj kulpigas la viktimon. Pro tio homoj kiuj spertas tiun ofte ne raportas pri la sperto pro honto aŭ embaraso. Nevolaj orgasmoj povas okazi sendepende de sekso. 

Medicinaj studoj montras, ke la genitala reflekso estas parto de la mjelo kaj tial ne ĉiam povas esti sub konscia kontrolo. Nevola orgasmo ankaŭ povas esti seksa medicina problemo kiu rilatas al malordo de la genitaloj.

Bildaro
-------

* 
* 
* 
*

Vidu ankaŭ
----------

* orgasmo, kaj vola kaj nevola

Referencoj
----------

1. ↑  Levin, Roy J.; van Berlo, Willy (2004). "Sexual arousal and orgasm in subjects who experience forced or non-consensual sexual stimulation – a review". Journal of Clinical Forensic Medicine. 11 (2): 82–8. doi:10.1016/j.jcfm.2003.10.008. PMID 15261004.
2. ↑  Allard, Julien; Truitt, William A.; McKenna, Kevin E.; Coolen, Lique M. (2005). "Spinal cord control of ejaculation". World Journal of Urology. 23 (2): 119–26. doi:10.1007/s00345-004-0494-9. PMID 15947961.

* Kategorio Malvola orgasmo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 803843
 |
Filmplakat von *Orfeu Negro*

|  |  |
| --- | --- |
| Portala ikono | Portalo pri Muziko |

**Manhã De Carnaval** (eo. *Karnavala mateno*) estas bosanovo-kanto komponita de Luiz Bonfá kaj Antonio Maria, kiu evoluis dum la dua duono de la 20-a jarcento al ĵaza normkanto.

Historio
--------

La komponaĵo *Manhã De Carnaval* ekestis en 1959 kiel filmmuziko por la brazila filmo *Orfeu Negro*. Sekvatempe, kiam ĵazmuzikistoj reekprenis ankaŭ aliajn bosanovaĵojn, pluraj ĉefe brazilaj muzikistoj denove surdiskigis ĝin, per kio ĝi sukcesis eniri en la internacian ĵazmondeton. La kanto nuntempe estas pli konata sub la titolo *Orfeo Negro* aŭ anglalingve *Black Orpheus*, sub kiu ĝin ekzemple surdiskigis Don Cherry. Disvastiĝis ankaŭ la titolo *A Day in the Life of a Fool*, per kiu Carl Sigman publikigis la komponaĵon *Manhã De Carnaval* kun novverkita teksto.

Furorkantistino *Alexandra* kantis germanlingvan version de Ernst Bader kun la titolo *Das Glück kam zu mir wie ein Traum*, kiu baziĝas ja sur rumbo-ritmo, tamen alikaze havas nur malmultan rilaton al latinamerika kulturo. Georgette Dee siaflanke establis ĉi tiun version kiel kanzono.
**Grifo** (latine: *gryphus*, el la malnova greka lingvo: *γρυψ, gryps*) estas legenda kreaĵo kun leonkorpo kaj aglaj kapo, ungegoj kaj flugiloj, kiu laŭdire loĝas en la montaroj kaj povas atingi la aĝon de 60 jaroj. Ĉar la leono estis tradicie la reĝo de bestoj, kaj la aglo estis rigardata kiel la reĝo de birdoj, la grifo estis konsiderata kreitaĵo aparte potenca kaj majesta. Grifoj estis ĉefe konataj pro gardado de trezoroj. En la antikva tempo ĝi estis simbolo de dia potenco kaj gardanto de diaĵo.

Statuo de grifo en Baziliko de Sankta Marko en Venecio.
Laŭ Francisko Azorín **grifo** estas *Fabela besto, duonaglo, duonleono, ofte reprezentata de la plastikaj artoj.* Li indikas etimologion el greka *grifos* kaj de tie la latina *gryphus*, kaj li aldonas terminojn *hipogrifo*, por grifo havanta ĉevalajn krurojn.

Aspekto
-------

La plejparto de la nuntempaj ilustraĵoj montras grifojn kun aglaj kruroj kaj krifojn kvankam en kelkaj pli antikvaj ilustraĵoj ĝi havas leonajn antaŭmembrojn; ĝenerale ĝi havas leonajn postmembrojn. Ĝia agla kapo ofte havas longajn orelojn, pli ĉevalecajn ol leonecajn, kaj kelkfoje la oreloj estas plumkovritaj.

Bibliografio
------------

* Gebhardt, Harald kaj Ludwig, Mario: *Von Drachen, Yetis und Vampiren – Fabeltieren auf der Spur.* BLV-Verlag, München, 2005. ISBN 3-405-16679-9
* Stephani: *Der Greif (in "Compte rendu de la commission archéologlque de St-Pétersbourg"). 1864*

Vidu ankaŭ
----------

* Grifo en la Vikimedia Komunejo (Multrimedaj datumoj)
* Kategorio Grifo en la Vikimedia Komunejo (Multrimedaj datumoj)

* Viverno
* Drako
* Hipogrifo
* Mantiĥoro
* Dinastio Grifoj
* 6136 Grifo

Notoj
-----

1. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 85.
2. ↑  Azorín, samloke.
3. ↑  Azorín, samloke.
***Adoru Kantante*** estas kristana himnaro, kiu de sia eldoniĝo en 1971 ĝis la apero de *ADORU - Ekumena Diserva Libro* en 2001, estis la plej granda kristana kantaro en Esperanto, kun 263 muzike ekipitaj kantoj. Ĝin kompilis kaj redaktis komitato konsistanta el Adolf Burkhardt, Åke Ahlrén, William John Downes, Hendrik Arie de Hoog kaj Hans Amund Rosbach. Eldonis ĝin KELI.

Enhavo
------

Kvankam granda parto el la himnoj en *Adoru Kantante* aperis ankaŭ en *ADORU*, *Adoru Kantante* restas grava pro la cetera enhavo, kaj pro tio, ke ĝiaj partituroj ĝenerale pli taŭgas por plurvoĉa kantado kaj piana akompanado, ol la muzikaĵoj en *Adoru*.

Specimena paĝo el *Adoru Kantante*

Eksteraj ligiloj
----------------


|  |  |
| --- | --- |
| Portala ikono | Portalo pri Muziko |

* Listo de la enhavo de *Adoru Kantante* ĉe Hymnary.org
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*
* Katalogo de Kataluna Esperanto-Asocio
* Katalogo de Libraro Ludovika
La **manko de vitamino B12**, ankaŭ konata kiel manko de kobalamino, estas la medicina kondiĉo de malaltaj sangaj niveloj de vitamino B12. Laŭ milda manko, homo povas sentiĝi laca kaj havi reduktitan nombron da ruĝaj globuloj (anemio). Ĉe modera manko povas ekzisti inflamo de la lango kaj la komenco de neŭrologiaj problemoj inkluzive de nenormalaj sentoj kiel pikado, dum severa manko povas inkluzivi reduktitan korfunkcion kaj pli grandajn neŭrologiajn problemojn. Neŭrologiaj problemoj povas inkluzivi ŝanĝojn je refleksoj, malbona muskola funkcio, memoraj problemoj, malpliigita gusto, kaj en ekstremaj kazoj psikozo. Foje provizora malfekundeco ankaŭ povas okazi. Ĉe junaj infanoj simptomoj inkludas malbonan
kreskon, malbonan disvolviĝon kaj malfacilaĵojn kun movado. Sen frua traktado iuj el la ŝanĝoj povas esti konstantaj.

Oftaj kaŭzoj inkludas malbonan sorbon de la stomako aŭ intestoj, malpliigo de konsumado, kaj pliigitaj postuloj. Malpliigo de sorbado eble kaŭzas malutilan anemion, kirurgian forigon de la stomako, kronikan inflamon de la pankreato, intestaj parazitoj, certajn medikamentojn kaj kelkajn genetikajn malsanojn. Malpliiga konsumado povas okazi en vegetaranoj aŭ homoj subnutritaj. Pliigitaj postuloj okazas ĉe homoj kun aidoso, kaj en tiuj kun hemolizo. Diagnozo estas tipe bazita sur sangaj niveloj de vitamino B12. Altigitaj metilmalonikaj acidaj niveloj ankaŭ povas indiki mankon. Tipo de anemio konata kiel megaloblasta anemio ofte estas sed ne ĉiam ĉeestas.

Traktado konsistas el uzado de vitamino B12 perbuŝa aŭ injektita; komence en altaj ĉiutagaj dozoj, sekvataj de malpli oftaj malaltaj dozoj dum la kondiĉo pliboniĝas. Se reversebla kaŭzo estas trovita, tiu kaŭzo devus esti traktita se eble. Se neniu reversebla kaŭzo estas trovita, aŭ kiam trovite ĝi ne povas esti eliminita, dumviva suplementa vitamino B12 kutime estas rekomendata. La manko de vitamino B12 eviteblas per suplementoj enhavantaj la vitaminon: ĉi tio rekomendiĝas ĉe gravedaj vegetaranoj kaj veganoj, kaj ne malutilaj ĉe aliaj. Risko je tokseco pro vitamino B12 estas malalta.

* Kategorio Manko de B12 en la Vikimedia Komunejo (Multrimedaj datumoj)
Malprofundaj krateroj Ukinrek, Alasko, la rezulto de 10-taga erupcio en 1977. Malprofunda kratero estas proksimume 300 m en diametro.
**Malprofunda kratero** aŭ **maaro** (laŭ la germana ***Maar***, kiu signifas "krateron") estas larĝa, bareliefa kratero kaŭzita per terakva erupcio, kiu estas eksplodo kaŭzita per kontakto de terakvo kun varma lafo aŭ magmo. La malprofunda kratero kutime estas plenigita per akvo formante relative malprofundan krateran lagon.

En multaj lingvoj nomo de la objekto estas *maar*, la vorto estas samradika kun vorto *maro*.
La vorto *maar* venis de latina *mare* - "maro" tra loka germana dialekto (de Daun) kaj estis inventita kiel scienca termino per germana geologiisto en la 19-a jarcento.

Malprofunda kratero Truo-en-la-Tero, en Oregono en Usono.
Oni supozas ke malprofundaj krateroj estas formita pli supre de vulkanaj tuboj pro fortega elvolvaĵo de magma gaso aŭ vaporo; profunda erozio de malprofunda kratero supozeble devus eksponi la vulkanan tubon. Limigoj de amplekso de malprofundaj krateroj estas ekde 200 ĝis 6500 futoj diametre kaj ekde 30 ĝis 650 futoj profunde, kaj kutime ili estas plenigita per akvo formante naturajn lagojn. Plej malprofundaj krateroj havas malaltajn rondojn komponitajn de miksaĵo de partoj de vulkanaj rokoj kaj rokoj ŝiriĝinta de muroj de la vulkana tubo.

Malprofundaj krateroj estadas en la okcidenta Usono, en regiono Eifel de Germanio, kie ili estis originale priskribitaj, kaj en aliaj geologie junaj vulkanaj regionoj de la mondo. Truo Kilbourne kaj Truo de Hunt, proksime de El Paso en Teksaso estas malprofundaj krateroj. Lago Nyos en Kameruno en Afriko, konata pro saturiĝo je karbona dioksido, estas alia ekzemplo. Bonega ekzemplo de malprofunda kratero estas Zuni en Nov-Meksiko, malprofunda sala lago kiu okupas platan kratero de proksimume 6500 futoj en diametro kaj de 400 futoj profunda. Ĝia malalta cilindra rando estas komponita de pecoj de bazalta lafo kaj rokoj (grejso, argilardezo, kalkoŝtono) de la suba vulkana tubo, kaj ankaŭ hazardaj buloj de antikva kristalaj rokoj eligitaj de grandaj profundoj.

Referencoj
----------

greke Usona Geologia Katastro

* Kategorio Malprofunda kratero en la Vikimedia Komunejo (Multrimedaj datumoj)
la intense roza koloro de malvarma barĉo. En Litovio ĝi kutime manĝatas kun varmega boligita terpomo, acida kremo kaj aneto
**Malvarma barĉo** estas malvarma supo el ruĝa beto, tradicie manĝata en Litovio, Latvio kaj pluraj slavaj ŝtatoj de orienta Eŭropo. Samkiel la varma supo barĉo ĝi ĉefe konsistas el ruĝa beto, sed tamen havas alian recepton ol la varma variaĵo, do ne simple estas "malvarmiĝinta barĉo".

En la diversaj landoj, en kiuj la supo tradicias, ĝi nomiĝas:

* litove *Šaltibarščiai* ("ŝaltibarŝĉej")
* latve *Aukstā zupa*
* pole *Chłodnik* aŭ *Chłodnik litewski* ("ĥŭodnik litevski")
* beloruse *Хaлaднiк* ("ĥaladnik")
* ruse *Свекольник* ("svekol'nik")
* ukraine *Холодник* ("ĥolodnik")

Preparo
-------

La preparo komenciĝas per erigo de junaj ruĝaj betoj, kiuj sekve estas boligitaj kune kun la betaj folioj. Post malvarmiĝo, la supo kutime miksiĝas kun acida kremo, acidigita lakto, kefiro aŭ jogurto (laŭ regionaj preferoj). Tipe, krudaj erigitaj legomoj kiel rafanoj aŭ kukumoj estas aldonataj kaj la supo fine dekoriĝas per aneto aŭ petroselo. Ofte erigitaj malmole boligitaj ovoj estas aldonitaj. La supo havas intense rozan koloron kiu varias en intenseco laŭ la interrilato inter ruĝaj betoj kaj laktoproduktoj.

Vidu ankaŭ
----------

* Barĉo
* Okroŝko
* Tarator

Referencoj
----------

* recepto pri *Šaltibarščiai* en la retejo Dishbase (angle)
* recepto pri *Šaltibarščiai* en la retejo Soupsong (same angle)
* recepto litovlingva Arkivigite je 2009-05-02 per la retarkivo Wayback Machine
* recepto germanlingva Arkivigite je 2010-02-03 per la retarkivo Wayback Machine

* Kategorio Malvarma barĉo en la Vikimedia Komunejo (Multrimedaj datumoj)
Mapa kun regiona kaj provinca divido de Hispanio en 1833. Malnova Kastilio estas la verda ok-provinca regiono en nordo.
**Malnova Kastilio** aŭ **Kastilio la Malnova** (hispane *Castilla la Vieja*) estis unu de la historiaj regionoj de Hispanio ĝis 1978, kiam okazis la nuna divido laŭ aŭtonomaj komunumoj. Ties teritorio estis pli-malpli sama al la nordo de la eksa Reĝlando Kastilio (norde de la Centra Sistemo de Hispanio) kaj, kvankam ĝi ŝanĝiĝis plurfoje, ĝi konsistis el jenaj 8 provincoj: Avilo, Burgoso, Logronjo, Palencio, Santandero, Segovio, Sorio kaj Valadolido.

Krome, en la Suda Altebenaĵo estis Nova Kastilio. Ambaŭ regionoj ateste konsistigis la historian regionon Kastilio.

Post 1978, la regiona administra divido draste ŝanĝiĝis. La plimulto de provincoj de Malnova Kastilio kuniĝis al historia regiono Leono kaj estigis la aŭtonoman komunumon Kastilio kaj Leono (escepte de provincoj Santandero kaj Logronjo, kiuj respektive iĝis unuprovincaj aŭtonomaj komunumoj Kantabrio kaj Rioĥo).

Vidu ankaŭ
----------

* Kastilio
* Nova Kastilio
* Kastilio kaj Leono

* Kategorio Malnova Kastilio en la Vikimedia Komunejo (Multrimedaj datumoj)
**Mangaljano** (sanskrite मंगलयान aŭ Maṃgalayāna, esperante: *Marsa Veturilo*), oficiala nomo **Mars Orbiter Mission**, estas komputile veturigata kosmoveturilo, kiun lanĉis la barata kosma organizo al la planedo Marso la 5-an de novembro 2013 je 14:38. Komence oni planis la lanĉon la 28-an de oktobro 2013. Pro netrankvila vetero, la organizo malfruigis la lanĉtagon.

La kosmosondilo pezas 1.343 kilogramoj, parto de kiu estas 15-kg peza *Mars Orbiter*. Raketo PSLV C-25 flugigis la kosmoveturilon en orbiton de la tero 44 minutoj post la lanĉo. La kosmosondilo kuŝos en la tera orbito dum 25 tagoj. Ĝi ekvojaĝos al Marso la 1-an de decembro je 12:42. La vojaĝo al Marso daŭros dum 299 tagoj, dum tiu ĉi periodo la kosmoveturilo traveturos distancon de 400 milionoj kilometroj. Oni jam kalkulis, ke ĝi alvenos al orbito de Marso la 24-an de septembro 2014. Post kuŝi sin en la marsa orbito, la kosmoveturilo komencos eksperimentojn sciencajn. La celoj de la vojaĝo estas:

* lokiĝi en la orbito de Marso
* trovi metanon sur Marso
* trovi vivon sur la planedo

La vojaĝo kostis INR 4,500 milionoj ($73m).

Referencoj
----------

1. ↑    Mars Mission on track, orbit-raising to begin tomorrow. The Hindu Business Line (11 2013).
2. 1 2 3    ਮੰਗਲ ਮਿਸ਼ਨ ਦਾ ਮੰਗਲਮਈ ਆਗਾਜ਼. ਪੰਜਾਬੀ ਟ੍ਰਿਬਿਊਨ (2013-11-06).
3. 1 2   T A Johnson (2013-11-06) India's Mars mission: The countdown begins for ISRO's voyage to the Red Planet. The Indian Express.

Eksteraj ligiloj
----------------

* Kategorio Mangaljano en la Vikimedia Komunejo (Multrimedaj datumoj)

* Retejo pri la misio Arkivigite je 2013-11-04 per la retarkivo Wayback Machine
* Libreto pri la misio Arkivigite je 2013-11-04 per la retarkivo Wayback Machine
* Aktuala loko de la satelito
Facebook/**pol**/ (**Politically Incorrect**) estas politika diskutada afiŝejo ĉe 4chan. La celo de la kanalo estas la "diskuto de novaĵoj, tutmondaj okazintaĵoj, politikaj aferoj kaj aliaj rilataj temoj".

Politikaj opinioj
-----------------

/pol/ estis karakterizita kiel plejparte rasisma kaj seksisma, kun multaj de ĝiaj afiŝoj montrantaj eksplicite alt-dekstrajn kaj nov-naziismajn vidpunktojn.

Southern Poverty Law Center pririgardas la retorikan stilon de /pol/ kiel ĝenerale kopiitan de blankaj superemacistaj retpaĝoj, kiel *The Daily Stormer*, de Andrew Anglin.

Multaj /pol/anoj favoris Donald Trump dum lia 2016-a Usona prezidenta kampanjo. Dum la balotado, administranto de /pol/ enmetis filmeton apoge al Trump ĉe la supraĵo de ĉiuj la paĝoj de la afiŝejo.

Referencoj
----------

1. ↑   (WebCite archive)
2. 1 2  moot *!Ep8pui8Vw2*, October 23, 2011, 4chan /r9k/. (WebCite archive)
3. ↑  ''Absolutely everything you need to know to understand 4chan, the Internet own's bogeyman'' The Washington Post.
4. ↑
5. ↑
La vorto **Neŭtono** estas esperantigita formo de anglalingva nomo **Newton**, prononco [NJU:tn], origine uzata en la anglosaksa lingvo antaŭ la 7-a jarcento je la formo *neowa tun* signifanta "nova urbo" (*new town* en nuna angla lingvo). Loĝlokoj nomataj laŭ la moderna nomo *"Newtown"*, prononco [NJU:taŭn], kutime pli novas ol tiuj nomataj laŭ la tradicia nomo *"Newton"*. Kiel ofte ĉe geografiaj nomoj, la nomo ankaŭ transpreniĝis kiel familia nomo, origine por familioj kiuj el loko tiel nomata translokiĝis al nova loko kaj de la novaj najbaroj nomatis laŭ la devenurbo, kaj fine pro la fameco de la sciencisto Isaac Newton ankaŭ honore al li transpreniĝis al novaj konceptoj kaj ankaŭ al tute novaj loĝlokoj.

**Neŭtono** aŭ **Newton** povas esti:

Persono
-------

* **Isaac Newton**, elstara brita matematikisto, fizikisto, kaj sciencisto (1642...1727)
* Juice Newton, usona kantisto
* Olivia Newton-John, aŭstralia kantisto
* Newton Baker, politikisto

Loko
----

* Newton (Kansaso), malgranda urbo en Usono, proksimume kvardek kvin kilometrojn norde de Wichita en Kansaso
* Newton (Masaĉuseco), urbo en Usono, 11 kilometrojn okcidente de la urbo Bostono en Masaĉuseco
* Kantono Newton (Teksaso)

Fiziko
------

* **Neŭtono (mezurunuo)**, mezurunuo de forto en la SI, nomita laŭ Isaac Newton

Cetere
------

* Apple Newton, poŝkomputilo de Apple


|  |  |
| --- | --- |
| Helppaĝo pri apartigiloj | **Ĉi tiu paĝo estas apartigilo: listo de artikoloj kun sama aŭ preskaŭ sama titolo.**
Se vi venis ĉi tien per ligilo en artikolo, bonvolu direkti tiun ligilon rekte al la celita paĝo. |
**Manchones** [manĈOnes] estas municipo de Hispanio, en la nordo de la komarko Daroka Kamparo kies ĉefurbo estas Daroko mem, en la sudokcidento de la Provinco Zaragozo (regiono Aragono).

Geografio
---------

Manchones estas municipa teritorio en la nordo de la komarko Daroka Kamparo, kie estas inter Murero, Orcajo, Daroca, Retascón kaj Langa del Castillo.

La loĝloko Manchones mem estas je 86 km sudokcidente de Zaragozo, provinca kaj regiona ĉefurbo, je 756 msm, borde de la rivero Jiloca inter Murero apude nordokcidente kaj Daroca sudokcidente.

Historio
--------

La areo estis konkerita el islamanoj en la 12-a jarcento. En 1248, per privilegio havigita de Jakobo la 1-a, la loko sendependiĝis de Daroca, kaj ekestis parton de *Sesma del Campo de Gallocanta* en la Komunumo de Domaroj de Daroca, kiu pluis ĝis 1838. Diego López de Lobera luktis kun Alfonso la 1-a en la konkero de la zono kaj tiukadre la reĝo donis al li la kastelojn de Manchones, Murero kaj Munébrega. Do estis kastelo kaj fortikaĵoj en la areo de la rivero Jiloca.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Manchones kie oni malaltiĝis ĝis nunaj 104 loĝantoj. Evidente elmigrado foriris al industriaj areoj kiel Zaragozo, Daroko kaj Karinjeno.

Aktualo
-------

Bazo de ekonomio nun estas agrikulturo (cerealoj, olivarboj kaj vitejoj), forstado kaj brutobredado (kortobirdoj, ŝafoj kaj porkoj) kaj sekva nutrindustrio (vinproduktado). Nune gravas ankaŭ natura, kultura kaj rura turismo. Inter nunaj vidindaĵoj menciindas la preĝejo kun grava juvelaro kaj moderna mudeĥara sonorilturo.

Vidu ankaŭ
----------

* Municipoj de la provinco Zaragozo

Referencoj
----------

Eksteraj ligiloj
----------------

* Kategorio Manchones en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 802628
 |
**Mamila** (en hebrea, ממילא‎, kaj en araba, حي مأمن الله) estas kvartalo de Jerusalemo fondita fine de la 19-a jarcento ĉe la Malnova Urbo, okcidente de la Pordego de Jaffa. Estis distrikto jud-araba de negocoj. Inter la Arab-israela milito de 1948 kaj la Sestaga milito de 1967, la distrikto estis laŭlonge de la linio de batalhalto inter la israela kaj la jordana sektoroj de la urbo kaj multaj konstruaĵoj estis malkonstruitaj tiukadre. La israela registaro aprobis projekton de urba renovigo por Mamila, por kiu ĝi disdonis terenojn por loĝejaj kaj komercaj zonoj, inklude areojn por hoteloj kaj oficejoj. La komerca centro (vendejaro) de Mamila malfermis siajn pordojn en 2007.

31° 46′ 34.02″ N 35° 13′ 24.44″ O﻿ / ﻿31.7761167 °N, 35.2234556 °O﻿ / 31.7761167; 35.2234556 (mapo)

Bibliografio
------------

* Kroyanker, David (2009). *Mamilla: Prosperity, Decay and Renewal - the Alrov Mamilla Quarter.* Keter pub.

Eksteraj ligiloj
----------------

* Kategorio Mamila en la Vikimedia Komunejo (Multrimedaj datumoj)

* Oficiala retejo de Mamilla-Alrov
* Mamilla-Alrov quarter HD Virtual tour Arkivigite je 2020-08-19 per la retarkivo Wayback Machine
* Israel Shamir: Mamilla Pool
* Mamilla Hotel Jerusalem
* Alrov Mamilla Avenue
* Mamilla Project en la retejo LCUD


|  |  |
| --- | --- |
| Bibliotekoj | * PeEnEo: 708019
* LCCN: n2012021416
* VIAF: 313006311 9301162985520386300008, 313006311
 |
la plirektigado de alpa Rejno kaj ambaŭ partoj de la „malnova Rejno".
La **Malnova Rejno** apud Diepold en Svislando estas parto de la malnova riverejo de la Rejnaj Sankt-Gala kaj vorarlberga valoj, kiu estiĝis post la rektigado de la riverejo kadre de la Rejna regulado.

Historio
--------

La Alpa Rejno ricevis kadre de la internacia Rejnregulado (IRR) digojn kaj pli rektan rivervojon. La iam „sovaĝa "rivero fariĝis pli kvieta kaj la minaco pro la inundoj malaperis grandparte.

* En la jaro 1900 la trafosado okazis post kvinjara konstrulaboroj ĉe Fußach. En la malnova riverejo estis metita inter 1986 kaj 1906 la nove konstruita interna rejna kanalo apud Höchst (Vorarlberg)/Sankt-Margreto. Ekestis la malnova Rejno, kiu forkondukas la akvon el pluvo de la Rejnvalo kaj partoj de la Appenzellerland en la Konstancan lagon. Ĝi enfluas la konstancan lagon ĉe Altenrhein
* 1923 la riveriro ankoraŭfoje estis mallongigita pere de la trafosaĵo de Diepoldsaut; ekestis la malnova Rejno apud Diepoldsau.

la doganejo Schmitter-Brücke inter la *Matz* kaj *Rohrspitz*
la malnova Rejno apud Hohenems, lime al Diepoldsau.
rigardo de la Hohe Kugel sur la trafosaĵo de Diepoldsau respektive sur la malnovan Rejnon apud Diepoldsau

Vidu ankaŭ
----------

* Kopfloch

* Kategorio Malnova Rejno (trafosaĵo de Diepoldsau) en la Vikimedia Komunejo (Multrimedaj datumoj)

47.3775279.670355Koordinatoj: 47° 22′ 39″ N, 9° 40′ 13″ O; CH1903: 768520 / 249807 (mapo)
**Manganeses de la Lampreana** [manganEses delalampreAna] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Tierra del Pan, en la centro de la provinco. *Manganeses de la Lampreana* estas etimologie rilatebla en sia unua vorto al la deveno de reloĝantoj ĉu de Manganes (aŭ Maganes), en la "alfoz" de Mansilla de las Mulas (nuna Provinco Leono) ĉu mozaraboj el Magán (nuna Provinco Toledo) aŭ de Maganes, vilaĝo de la municipo Cangas del Narcea (nuna Asturio), dum Lampreana estus aludo al enprovinca areo kie oni bredis fiŝojn inter kiuj "lamprea" (petromizo).

Municipoj de la komarko Tierra de Alba en la centro de la provinco Zamoro.
Preĝejo.
Ĝia municipa teritorio estas formata de la loĝlokoj Manganeses de la Lampreana kaj Riego del Camino1, okupas totalan areon de 60,02 km² kaj laŭ la demografia informo de la municipa censo fare de la INE en 2021, ĝi havis 448 loĝantojn. Ĝi perdis ĉirkaŭ 1 400 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 40 km de Zamoro, provinca ĉefurbo. Ĝi limas kun Granja de Moreruela, Santovenia, Villarrín de Campos, Riego del Camino, Villalba de la Lampreana, San Cebrián de Castro, Pajares de la Lampreana, Piedrahíta de Castro kaj Arquillinos. Ĝi havas plurajn lagetojn, kiuj formas parton de la natura rezervejo de la Lagetoj de Villafáfila. Je du km de la domaro estas la mozaraba fonto de Junciel, kio aperas stiligita en la dekstra duono de la blazono.

Estas atestaĵoj de romia kaj visigota loĝado; en Mezepoko okazis reloĝado. Plej fruaj mencioj estas de 1042, 1130, 1139, 1170. Ĝi apartenis al la Regno Leono kaj suferis pro la militoj kontraŭ Portugalio kaj pro la Milito de Hispana Sendependiĝo.

Tradiciaj enspezofontoj estas agrikulturo kaj brutobredado. Lastatempe kultura kaj rura turismo plie ekgravis (popola arkitekturo, vinkeloj, historia heredo, piedirado).

Vidu ankaŭ
----------

* Municipoj de Provinco Zamoro

Notoj
-----


|  |  |
| --- | --- |
| Bibliotekoj | * PeEnEo: 756560
* VIAF: 316736112
 |
**Ramgar,** estas urbo en nordorienta Barato, en subŝtato Ĝarkando, en la samnoma distrikto Ramgar, kie ĝi estas ties sidejo.

Altlernejo en Ramgar

Demografio
----------

En 2011 Ramgar havis 88 781 (kun la aglomeraĵo 132 441).

Geografio
---------

Ramgar situas laŭ Damodar (rivero) sur montetaro laŭ averaĝa alteco de 226 m super la marnivelo. Subŝtata ĉefurbo Ranĉio troviĝas 34, Bokaro 42, Hazaribag 72, Dhanbad 95, Singrauli 296, Kolkato 315, tutlanda ĉefurbo Delhio 997, Mumbajo 1412 kilometrojn (aere) .

Historio
--------

En tiu loko arkeologoj trovis restaĵojn antaŭ naskiĝo de Kristo. En la 14-a jarcento la loko estis jam sidejo, ekde 1771 signifa garnizono. Dum la 2-a mondmilito ĉinaj soldatoj estis trejnitaj ĉe Ramgar fare usonanoj. Ankaŭ brita militkaptitejo funkciis por plurmil germanaj kaj italaj kaptitoj. La distrikto Ramgar estis kreita en 2007.

Lingvoj
-------

La oficiala lingvo en Ramgar estas la hindia.

Eduka
-----

La plej altnivela eduko okazis en Ramgar en altlernejo.

Trafiko
-------

Ramgar havas fervojajn liniojn el pluraj direktoj. 4 ĉefvojoj kaj sola flankovojo kuras al la urbego. La plej proksima flughaveno funkcias en Ranĉio.

Templo en Ramgar

Vidindaĵoj
----------

* diversaj preĝejoj

Fontoj
------

* WikiTrans

Tombejo en Ramgar

|  |  |
| --- | --- |
| Portala ikono | Portalo pri Barato |
Por multaj enmigirntoj, la Statuo de Libereco estis la unuaĵo kiun ili vidis alveninte en Usono. Ĝi estas simbolo de Usono kaj de la Usona Revo.
Ĝenerale, la **Usona revo** (konata en la plimulto de la lingvoj kiel *amerika revo*) estas difinebla kiel la egaleco de oportunoj kaj libereco kiu ebligas ke ĉiuj civitanoj de Usono atingu siajn celojn en la vivo nur per la penado kaj determino.

Hodiaŭ, ĉi tiu ideo unuafoje uzita en 1931 de la usona historiisto James Truslow Adams, aludas al tio ke la prospereco dependas de la lerteco kaj laboro de individuoj, ne en la senco de socia hierarkio, kvankam la signifo de la frazo evoluis dum la historio de Usono.

Por kelkaj, ĝi estas la oportuno havi pli da riĉeco ol tiu kiun ili povus akiri en siaj devenlandoj; por aliaj estas la oportuneco por siaj gefiloj kresku kun bona edukado kaj bona laboro, kaj laste, kelkaj vidas en ĝi la eblon esti unuopulo sen limigoj pro raso, socia klaso, religio, ktp.

Dum la termino estas ofte ligita al la enmigrado en Usono, la denaskaj usonanoj ankaŭ uzas ĝin kun la signifo "serĉado de revo" aŭ "vivante la usonan revon".

Vidu ankaŭ
----------

* *Fratino Karinjo*
* Socia moviĝeblo
* Usona ekscepciismo
* Evidenta destino
Mamamoo
**Mamamoo** (hangule: 마마무; japana: ママム; ofte stiligita en ĉiuj ĉapoj kiel **MAMAMOO**) estas sudkorea knabingrupo formita kaj administrita fare de Rainbow Bridge World. La grupo estas kunmetita de kvar membroj: **Solar**, **Moonbyul**, **Wheein**, kaj **Hwasa**. Ili oficiale debutis la 18-an de junio 2014, per sia unua muzikalbumeto (EP) *Hello*, kiu havis la plumbunuopaĵon "Mr. Ambiguous". Ilia debuto estis konsiderita fare de kritikistoj unu el la plej bonaj K-popo debutoj de 2014.

Konata pro sia forta viva kanto, harmonioj kaj potenca sceneja ĉeesto, Mamamoo estas rekonita kiel unu el la ĉefaj knabingrupoj en K-popo. Ili estas altagrade rigarditaj en la industrio pro sia talento, kaj kapablo kruci plurajn ĝenrojn kun sia muziko; retro, ĵazo, R&B konceptoj en iliaj fruaj jaroj ĝis pli nuntempa repo, same kiel emociaj baladoj.

La nomo de la grupo "Mamamoo" estas celita simboli bebon babilantan por la unuan fojon. Ĉi tio estas ĉar ili celas fari muzikon kiu estus konata al ĉiuj ĉirkaŭ la mondo kiel la vorto "mama" kiun beboj kutime unue lernus kaj parolus, same kiel la kroman signifon de alproksimiĝi al siaj aŭskultantoj instinkte per sia muziko.

Antaŭ ilia oficiala debuto, Mamamoo kunlaboris kun pluraj artistoj. Ilia unua kunlaboro, titolita "Don't Be Happy" kun Bumkey estis publikigita la 8-an de januaro 2014. Dua kunlaboro kun K.Will titolita "Peppermint Chocolate" havanta Wheesung estis publikigita la 11-an de februaro 2014. "Peppermint Chocolate" debutis ĉe numero 11 sur la Gaon Digital Chart en ĝia unua semajno. La 30-an de majo 2014, Mamamoo liberigis kunlaborunuopaĵon nomitan "HeeHeeHaHeHo" kun repduopo Geeks.

* Kategorio Mamamoo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 828953
* MBA: fb588f59-af1a-493a-9508-ed487caa2a11
 |
**Manganeses de la Polvorosa** estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Benavente y Los Valles, en la nordo de la provinco, sude de la Provinco Leono. *Manganeses de la Polvorosa* estas etimologie rilatebla al iu *Manganeses*, nome aludo al loko de kiu devenis la reloĝantoj kaj *la Polvorosa* estus aludo al la loko kaj Batalo de la Polvorosa, post kio eblis la reloĝado de la areo.

Ĝia municipa teritorio estas formata de unusola loĝloko, okupas totalan areon de 16,37 km² kaj laŭ la demografia informo de la municipa censo fare de la INE en 2021, ĝi havis 627 loĝantojn. Ĝi perdis ĉirkaŭ 700 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 78 km de Zamoro, provinca ĉefurbo.

Estas atestantoj de prahistoria loĝado kaj de la Romia Imperio; en Mezepoko okazis reloĝado. Lastatempe kultura kaj rura turismo plie ekgravis. Dum la 1990-aj jaroj ardis polemiko pro iama tradicia festo nomata «salto de la kaprino», en kiu la lokaj junuloj ĵetis kaprinon el la sonorilturo supozeble al tolo tenita de aliaj junuloj. La amaskomunikiloj kaj bestodefendantoj premis kaj la urbestro malpermesis la feston en 2002. Fakte laŭ la nuntempa leĝaro tio absolute ne eblus. La festo pluas kaj kaprinon nur promenigas sustrate kaj la junuloj ankoraŭ ĵetas el la sonorilturo kaprinon pluŝan aŭ kartonan.

Vidu ankaŭ
----------

* Municipoj de Provinco Zamoro

Notoj
-----


|  |  |
| --- | --- |
| Bibliotekoj | * PeEnEo: 755507
 |
La Monda heredaĵo de UNESKO priskribas la **Malnovajn kaj prahistoriajn fagajn arbarojn de la Karpatoj kaj aliaj regionoj de Eŭropo** kiel internacia protektita areo kun unikaj arbaroj, de kiuj ekzistas ses en Ukrainio, kvar en Slovakio  kaj kvin en Germanio. Ekde la vastigo en 2017 ankaŭ fagaj arbaroj en Albanio, Aŭstrio, Belgio, Bulgario, Kroatio, Italio, Pollando, Rumanio, Slovenio kaj Hispanio apartenas al ĉi tiu monda  heredaĵo. Tiuj arbaroj reprezentas rimarkindan ekzemplon de netuŝitaj, mezvarmaj arbaroj, kaj montras la plej kompletajn kaj ampleksajn ekologiajn skemojn de la fago (*Fagus sylvatica*) ĉe diverseco de naturmediaj kondiĉoj. Temas i.a. pri jenaj naciaj parkoj kaj arbaroj :

Albanio : *Parku Kombëtar Lugina e Valbonës (Nacia parko)*

Aŭstrio : Nationalpark Kalkalpen (Nacia parko)

Belgio : Zoniënwoud (nl) /Forêt de Soignes (fr)

Bulgario : Национален парк Централен Балкан (Nacia Parko Centra Balkano)

Germanio : Nacia Parko Hainich

Hispanio : Nacia Parko Picos de Europa

Italio : *Parco Nazionale del Pollino (Nacia parko)*

Kroatio : *Nacionalni park Paklenica (Nacia parko)*

Pollando : Nacia Parko Bieszczadzki

Rumanio : *Parcul Naţional Cheile Nerei-Beușniţa (Nacia parko)*

Slovakio : Nacia parko Poloniny

Slovenio : Snežnik-Ždrocle

Ukrainio : Ужанський національний природний парк (Nacia parko)

Bildaro
-------

* Faga arbaro en la nacia parko Hainich (Germanio).Faga arbaro en la nacia parko Hainich (Germanio).
* Arabara pado tra la protektita montarmasivo Koeziejsky.Arabara pado tra la protektita montarmasivo Koeziejsky (Ukrainio).
* Putranta ligno en la Praarbaro Stužica en la Nacia Parko Poloniny (Slovakio).Putranta ligno en la Praarbaro Stužica en la Nacia Parko Poloniny (Slovakio).
* Faga arbaro en la Nacia Parko Kellerwald-Edersee.Faga arbaro en la Nacia Parko Kellerwald-Edersee (Germanio).
* Malnova fago kun superteraj radikbranĉoj en la protektita montarmasivo Oeholka-Sjyroky (Ukrainio).Malnova fago kun superteraj radikbranĉoj en la protektita montarmasivo Oeholka-Sjyroky (Ukrainio).
* Malseka faga arbaro Grumsiner Forst (Germanio).Malseka faga arbaro Grumsiner Forst (Germanio).

Eksteraj ligiloj
----------------

* Kategorio Malnovaj kaj prahistoriaj eŭropaj fagaj arbaroj (Unesko) en la Vikimedia Komunejo (Multrimedaj datumoj)

(angla) UNESCO : pli da informoj pri la agnosko de la diversaj areoj kun naturaj heredaĵoj.

(angla) video monda heredaĵo
|  |  |
| --- | --- |
|  | Por aliaj signifoj, bv. rigardi la apartigilan paĝon: Basedow |

**Malsano de Basedow**, ankaŭ nomata **malsano de Graves** aŭ **malsano de Graves-Basedow** estas malsano en tiroido. Malkrovis ĝin Robert James Graves kaj Karl Adolph von Basedow sendepende ĉirkaŭ 1840.

La Basedowa malsano estiĝas, kiam la hipertrofiita (trograndiĝinta) tiroida glando enverŝas en la sangon sian sekreciaĵon tro abundan aŭ difektŝanĝitan. Aperas tiam simptomoj de nerva toksiĝo ĉe la komenco: maltrankvileco, palpitacioj, incitiĝemo, sendormeco, malvigleco. Poste aperas konstanta tro rapida pulso; mola, sendolora, ofte pulsanta strumo (kropo); elstarantaj okuloj, kaj tremantaj manoj. La fizionomio estas karakteriza: fiksa rigardo, tro vasta interpalpebra aperturo, senpalpebrumado. Kiam la paciento rigardas malsupren, la supra palpebro ne sekvas la okulon, kiel ĉe sana homo, sed restas senmova. La okuloj estas brilaj kaj malsekaj. Kiam la eksoftalmio (troelstarantaj okuloj) estas tre granda, povas okazi inflamo kaj eĉ detruo de la korneo.

La haŭto estas malseka kaj ŝvitema. Kelkfoje aperas iom da febro. Malgraŭ bona apetito la paciento kontinue malgrasiĝas. Liaj haroj ofte defalas kaj liaj ungoj iĝas rompiĝemaj. La kora aktiveco kreskas kaj ties batado povas atingi ĝis 160 ĉiuminute, ne malkreskante dum la ripozo. Oftaj laksoj intensigas la malgrasiĝon. Glikozo en urino povas aperi post enstomakigo de malgranda kvanto da sukero. La nerva maltrankvilo manifestiĝas per angoro, agitiĝo kaj tremantaj movoj, naŭzo, kordoloro, ŝvitatakoj kaj kramfoj, kiuj povas konduki eĉ al mensa perturbo. Pro muskola atrofio povas prezentiĝi gamba malforteco. Sen trafa kuracado, aparte en malfavoraj vivkondiĉoj, la morto fine alvenas pro kora trolaciĝo.

* Kategorio Malsano de Basedow en la Vikimedia Komunejo (Multrimedaj datumoj)
***Mamonas Assassinas*** estis brazila rokmuzika grupo formita en Guarulhos en 1995, originante de la grupo Utopia.  Ili estis rimarkindaj pro siaj kunmetaĵoj kiuj akordigis poprokon kun popularaj muzikĝenroj, kiel ekzemple sertanejo, pezmetalo, kaj forró, kaj ankaŭ pro siaj malrespektaj kaj ekscentraj prezentoj. Tiaj faktoroj igis la grupon fama eksponento de komika roko, ĝenro antagonisma al alternativroko kiun ĝiaj membroj uzis en la repertuaro de la grupo Utopia.

Ĝis sia formorto en 1996, pro aviadila akcidento kiu mortigis ĉiujn ĝiajn membrojn, la grupo estis komponita de: Dinho (voĉo), Júlio Rasec (klavaroj, perkutado kaj kanto), Bento Hinoto (gitaro), Samuel Reoli (baso) kaj Sérgio Reoli (tamburoj).   En iom pli ol 8 monatoj, ili surbendigis ununuran studialbumon, nome *Mamonas Assassinas*, publikigitan en junio 1995 kaj kiu vendis pli ol 3 milionojn da ekzempleroj en Brazilo,   atingo kiu gajnis al ili atestilon diamantdiskon atestitan fare de la Brazila Asocio de Diskoproduktistoj (ABPD).. Du kantoj de tiu albumo, "Vira-Vira" kaj "Pelados em Santos", estis inkluditaj inter la 10 plej aŭditaj kantoj en la lando en 1995. Krome, ili estis publikigitaj postmorte, kunigante kaj nepublikigitan materialon kaj malnovajn registraĵojn, albumojn kiel *Attention, Creuzebek: a Baixaria Continua!* (1998), *Ao Vivo em Valinhos* (2002), *Mamonas Ao Vivo* (2006), *One: 16 Hits* 2009) kaj *Pelados em Santos* (2011).

La grupo estis unu el la pioniroj de la komika rokĝenro en Brazilo, kaj daŭre estas famkonata kaj influas la nacian muzikan scenon eĉ longe post sia forpaso.   Nuntempe, lia nura albumo publikigita restas kiel unu el la 10 plej venditaj albumoj en Brazilo de ĉiuj tempoj.

Referencoj
----------

1. ↑
2. ↑
3. 1 2  [*rompita ligilo*]
4. ↑
5. ↑  2a de Februaro 2016
6. ↑  Mamonas Assassinas - ABPD
7. ↑  2a de Februaro 2016
8. ↑   2a de Marto 2017
9. ↑  webcitation.org/ *Livro traz os 10 discos mais vendidos no Brasil em todos os tempos*

* Kategorio Mamonas Assassinas en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 816207
* MBA: 3abca171-d700-4a1f-aa0f-d683c37ef74d
 |
**Malferma enhavo** estas enhavo kiu iu kreas kaj lasas aliajn kopii aŭ ŝanĝi ĝin sen devi peti permeson. Ajna rimedo, ĉu teksta, bilda aŭ sona, povas esti malfermita enhavo.

La principo de Malfermita Enhavo baziĝas sur la ideoj de la movado pri Libera kaj Malfermita Programaro (FOSS). La Malfermita Fonto-alproksimiĝo estis establita en la merkato de programaro en la 1990-aj jaroj, ĉefe kiel konsekvenco de la granda sukceso de GNU-Linukso kaj ĝia licenco (permesilo), la GNUa Ĝenerala Publika Permesilo (GPL). Skribita en 1989, la GPL estis la unua libera programara licenco, kiu permesis al la uzantoj uzi, studi, dividi kaj modifi la programaron. Hodiaŭ, tutaj merkatoj estas bazitaj en la evoluigo, bontenado, personigo kaj merkatumo de "*Open Source Software*". La inventistoj de la principo de Libera kaj Malfermita Programaro adoptis la bazajn ideojn de FOSS kaj aplikis ilin al aliaj formoj de kreivaj kontribuoj, kiel muziko, filmoj aŭ bildoj.

La reguloj kiu diras kiel homojn povas uzi, ŝanĝo kaj transludo ĉirkaŭ malferma enhavo estas nomata permesilo aŭ licenco. Licenco klarigas ĝuste kio estas permesata fari kun la enhavo. Licencoj estas ofte skribita en malfacila advokata lingvo (jurajargo), sed multaj licencoj havas resumojn kiu estas multe pli facile kompreneblaj.

La aŭtoroj de malfermita enhavo elektu kiun permesilon uzi por ilia laboro kaj ĉiuj aliaj devas respekti la kondiĉojn de tiu permesilo. Nur la aŭtoro kiu posedas la kopirajton, povas ŝanĝi ĝin al alia permesilo. La plej multaj malfermitaj enhavpermesiloj diras ke kiam aliaj ŝanĝas la laboron, ili ankaŭ devas deklari ĝin esti malfermita enhavo kaj sub la sama permesilo. Tio ĉi estas nomata SA -> S*hare-Alike* (samkondiĉe) kaj signifas ke iu ajn ŝanĝo de tiu laboro ĉiam devos havi la saman permesilon.

Ĉiu enhavo en Vikipedio falas sub la reguloj de la Kreiva Komunaĵo Atribua/Interŝanĝado-Simila Licenco, bonkonata malfermit-enhava permesilo. Alia bonkonata malfermit- enhava permesilo de GNU por Liberaj Dokumentoj.

Rilataj paĝoj
-------------

* Libera programao
* Krea Komunaĵo
* Aŭtoro
* Malfermita kodo
* Aŭtorrajto kaj kopirajtaj monopoloj

* Kategorio Malfermita enhavo en la Vikimedia Komunejo (Multrimedaj datumoj)
Vido Malnova Delhio el *Jama Masjid* en junio 1973.
*Jama Masjid* aŭ Moskeo de la Vendredoj en Malnova Delhio.
**Malnova Delhio** aŭ *Purani Dilli* estis fondita kiel enmurigita urbo de Delhio, Barato, fondita kiel Ŝahĝahanabado en 1639, kiam Ŝaho Ĝahano, nome tiama Mogola imperiestro, decidis ŝanĝi la Mogolan ĉefurbon el Agra. La konstruado de la urbo estis finigita en 1648, kaj ĝi restis ĉefurbo de la Mogola Imperio ĝis sia falo en 1857, kiam la Britoj muntis tutlandan hegemonion en Hindio. Ĝi estis iam plena je domegoj de nobeluloj kaj membroj de la reĝa kortego, kun elegantaj moskeoj kaj ĝardenoj. Nuntempe, spite sian troan loĝiĝon kaj ruinigon, ĝi ankoraŭ utilas kiel simbola kerno de metropola Delhio. Nur kelkaj domegoj "haveli" estis lasitaj kaj sustenitaj.

Vidindaĵoj
----------

* Raj Gat

Notoj
-----

1. ↑   Spear, Percival (2012). "Delhi: A Historical Sketch - The Mogul Empire". The Delhi Omnibus. New Delhi: Oxford University Press. p. 26. ISBN 9780195659832.
2. ↑  Spear, Percival (2012)
3. ↑   History of Mughal Architecture de R. Nath, Abhinav Publications, 2006
4. ↑   City of Djinns: A Year in Delhi By William Dalrymple, Olivia Fraser, HarperCollins, 1993

* Kategorio Malnova Delhio en la Vikimedia Komunejo (Multrimedaj datumoj)
La **Ecoj de la akvo** kaj ĝia granda signifo en la vivanta naturo faras ĝin unu el la plej gravaj substancoj de la Tero. Tiuj fizikaj, kemiaj, elektraj kaj optikaj ecoj baziĝas sur la konstruo de la  akvomolekulo kaj la el ĝi rezultantaj ĉeniĝoj kaj interefikadoj inter la akvomolekuloj per hidrogenaj pontoligoj, elektraj dipolaj fortoj kaj pliaj fortoj, ekzemple la forto de Van-der-Waals.

La fortoj ĉi tie klarigataj koncernas, se ne indikite alie, la akvon kiel pursubstancon, do sen solvitaj substancoj. En la naturo ne troviĝas akvo en tiu formo. Puran akvon oni produktas en laboratorio, plejparte per distilado, kaj oni nomas ĝin pro tio *distilita akvo*.
Per la solvado de aliaj substancoj okazas ŝanĝiĝoj de la ecoj de la akvo. Pro tio la ĉi tie indikitaj donitaĵoj nur tre limigite validas por la akvo en la naturo trovita.

Fizikaj ecoj
------------

### Fazostatoj

#### Fando- kaj boltemperaturo

#### Sublimado kaj resublimado

### Specifa varmokapacito

### Degel- kaj vaporiĝvarmo

### Varmokonduktivo

### Denseco kaj densecanomalio

Sub normala aerpremo (1 atm) akvo havas sian plej grandan densecon de 1.000 kg/kuba metro ĉe 3,98 °C - kaj tiel montras densanomalion.

  

### Odoro, koloro, kaj gusto

### Optikaj ecoj

### Specifa rezisto kaj elektrika konduktiveco

### Viskozeco

### Surfacotensio

### Malsekigebleco

### Kunpremmodulo kaj sonrapideco

### Izotopofrakciigo

### Akvo kiel solvilo

### Kemiaj ecoj

La kemia formulo de akvomolekulo estas H2O, ĝi difinas la puran akvon.

### Reagiveco

### Niveliga efiko

### Hidrogena potenco (pH)

### Jonoprodukto

### Kapilareco

### Akvomalmoleco

### Redoksa tensio kaj redoks potencialo

### Osmoza premo

### Literaturo

* Klaus Scheffler (1981): *Wasserdampftafeln: thermodynam. Eigenschaften von Wasser u. Wasserdampf bis 800 °C u. 800 bar*, Berlin [u.a.] ISBN 3-540-10930-7
* Leopold Lukschanderl (1991): *Wasser: der Stoff, der zwar gewöhnlich aussieht, aber ganz außergewöhnliche Eigenschaften besitzt.* Wien. ISBN 3-85128-062-8
* L.A. Guildner, D.P. Johnson und F.E. Jones (1976): *Vapor pressure of Water at Its Triple Point.* J. Res. NBS - A, Vol. 80A, No. 3, p. 505 - 521

### Eksteraj ligiloj

* Kategorio Ecoj de la akvo en la Vikimedia Komunejo (Multrimedaj datumoj)

* interaktives Modul zum Thema H2O Schwingungen
* Die physikalischen Eigenschaften des Wassers Arkivigite je 2015-09-24 per la retarkivo Wayback Machine
**Malpura bluso** enhavas formojn de bluso kiu temas pri socie tabuaj aferoj, kiel seksa agado kaj/aŭ referencoj al ia droguzado. Pro la foje tro evidenta enhavo, tia muziko estis ofte malpermesita el la radio kaj disponebla nur el diskogurdo. La stilo estis populara ĉefe en la jaroj antaŭ la Dua Mondmilito, kvankam ĝi havis revivadon en la 1960-aj jaroj.

Multaj kantoj uzis sugestojn, slangaĵojn, aŭ duoblajn signifojn, kiel ĉe la kanto de Lil Johnson "Press My Button (Ring My Bell)" ("Come on baby, let's have some fun / Just put your hot dog in my bun"), aŭ *Premu mian butonon* (Venu, kara, amuziĝu, metu vian kolbaseton en mian brioĉon). Tamen, kelkaj eroj estis tre evidentaj. La plej ekstremaj ekzemploj estis tre rare registritaj aŭ eĉ neniam. La obscena kanto de Lucille Bogan nome "Shave 'Em Dry" (1935), estas rara ekzemplo. Laŭ iu muzikhistoriisto ĝi estis "delonge la plej evidenta bluskanto konservita en komerca antaŭmilita registra sesio".

Plej famaj muzikistoj kiuj uzis tiun stilon estis Bo Carter, Bull Moose Jackson, Harlem Hamfats, Wynonie Harris, kaj Hank Ballard kaj *The Midnighters*.

Notoj
-----

1. ↑   "Dirty Blues | Music Highlights". AllMusic.  Alirita la 2an de Junio 2018.
2. ↑  "Dirty Blues | Music Highlights"
3. ↑  "Press my button (ring my bell) - Lil Johnson lyrics". LyricsOfSong.com. [*rompita ligilo*] Alirita la 2an de Junio 2018.
4. ↑   Thom Jurek. "Shave 'Em Dry: The Best of Lucille Bogan - Lucille Bogan | Songs, Reviews, Credits". AllMusic.  Alirita la 2an de Junio 2018.
5. ↑   Elijah Wald, The Dozens: A History of Rap's Mama, Oxford University Press, 2012, p. 60. ISBN 0-19-989540-6
6. ↑  "Dirty Blues | Music Highlights"
7. ↑   "Risque Blues, Vol. 1 - Various Artists | Songs, Reviews, Credits". AllMusic. 1998-09-16.  Alirita la 2an de Junio 2018.